Държавен вестник, бр. 63, 2020 г., стр. 29

БРОЙ  63	
Д Ъ Р Ж А В Е Н  В Е С Т Н И К 	
СТР.  29  
(4) Отношенията на лицата по ал. 1 с уни-
верситета се уреждат с граждански договор 
за срок не повече от една година, който може 
да бъде подновяван.
Чл. 65. (1) Членовете на академичния 
състав имат право:
1. да избират и да бъдат избирани в органите 
за управление на университета, ако не са гост-
преподаватели и хонорувани преподаватели;
2. да разработват и да преподават учебното 
съдържание по съответната учебна дисциплина 
свободно в съответствие с изискванията на 
учебния план и учебните програми;
3. да провеждат научни изследвания и да 
публикуват резултатите от тях при опазване 
на държавната и служебната тайна;
4. да извършват преподавателска, научно-
изследователска и друга творческа дейност;
5. да извършват консултантски и други 
услуги, свързани с предмета им на дейност в 
университета, при условия и по ред, определе-
ни в правилник за административната и сто-
панската дейност, а за военнослужещите – и 
при спазване на ограниченията, определени 
в ЗОВСРБ;
6. да популяризират резултатите от собст-
вените изследвания и от постиженията на 
световната наука по съответните основни 
области на науката;
7. да ползват материалната база, библиоте-
ките и информационните системи за научните 
си изследвания по ред, установен от началника 
на университета;
8. да участват в курсове и специализации 
в страната и в чужбина, включително с от-
късване от работа, с оглед повишаване на 
тяхната научна, методическа и професионална 
подготовка;
9. да членуват в национални и междуна-
родни научни организации, творчески съюзи, 
дружества и сдружения, свързани с професи-
оналните им интереси;
10. да участват в национални и междуна-
родни конгреси, конференции, симпозиуми, 
сесии и други научни прояви.
(2) Членовете на академичния състав по 
чл. 52, ал. 2 имат право на всеки седем години 
да ползват до една година за творческото си 
развитие. През този период на тях не им се 
възлага учебна заетост. Във времето за твор-
ческо развитие се включват и специализаци-
ите извън университета с продължителност 
повече от три месеца. Решението се взема от 
факултетния съвет, утвърждава се от Акаде-
мичния съвет и се обявява от началника на 
университета. За резултатите от работата си 
през ползвания период за творческо развитие 
съответният член на академичния състав 
представя доклад пред Академичния съвет.
Чл. 66. Членовете на академичния състав 
са длъжни:
1. да изпълняват задълженията си в съот-
ветствие с длъжностната характеристика, въз-
ложената им учебна, научна, административна 
и друга заетост и утвърдения индивидуален 
план за дейността си;
2. да съблюдават научната и професионал-
ната етика;
3. да спазват правилниците на университета;
4. да изпълняват решенията на органите 
за управление на университета, на основното 
звено и на катедрата;
5. да разработват и да оповестяват по 
подходящ начин описание на водения от тях 
лекционен курс, включващо брой заглавия, 
последователност на темите от учебното 
съдържание, препоръчителна литература, 
начин на формиране на оценката и форма за 
проверка на знанията и уменията.
Чл. 67. (1) В университета се създава 
организация за оценка на приноса на всеки 
член на академичния състав в учебната, 
научноизследователската, творческата и ад-
министративната дейност чрез атестиране в 
срокове съгласно ЗВО.
(2) Оценяването и атестацията се извърш-
ват по предварително оповестени показатели 
и критерии, по ред, определен в правилника 
на университета, регламентиращ атестирането 
на академичния състав.
(3) Военнослужещите – членове на акаде-
мичния състав, се атестират и при условията 
и по реда на ЗОВСРБ.
Чл. 68. Лицата от академичния състав 
отговарят дисциплинарно за нарушенията на 
служебните или трудовите си задължения:
1. военнослужещите – съгласно ЗОВСРБ, 
ППЗОВСРБ и Устава за войскова служба на 
въоръжените сили на Република България;
2. цивилните служители – съгласно Кодекса 
на труда и ЗВО.
Чл. 69. (1) Член на академичния състав 
или на останалия персонал на университета 
подлежи на дисциплинарно уволнение, ако 
умишлено извърши някое от следните нару-
шения:
1. постави изпитна оценка, без да е про-
веден изпит;
2. изпита и постави оценка на лице, което 
няма право да се яви на изпит при него;
3. издаде документ от името на университета 
или на негово основно звено, който невярно 
отразява завършени етапи в обучението на 
курсант, студент, обучаващ се военнослужещ, 
докторант и специализант.
(2) Процедурата за установяване на нару-
шенията по ал. 1 е, както следва:
1. началникът на университета след полу-
чаване на доклад, жалба или предложение 
назначава комисия, в която включва и член 
на Контролния съвет; в заповедта за назнача-
ване се определя и срокът за извършване на 
проверката и установяване на нарушението;